

CRNA GORA

PORESKA UPRAVA

GODIŠNJI IZVJEŠTAJ O RADU PORESKE UPRAVE

ZA PERIOD 01.01.-31.12.2024.GODINE

Podgorica, januar 2025. godine

* ***UVOD***

Uredbom o organizaciji i načinu rada državne uprave, od 15.12.2023.god, razdvojena je Uprava prihoda i carina na dvije odvojene uprave – Poresku upravu i Upravu carina (Sl.list br. 113/23).

Imajući u vidu misiju koja se može definisati kao “Obezbijediti efikasnu naplatu prihoda, uz korišćenje jednostavnih, pravičnih i efektivnih postupaka, u cilju doprinosa opštem dobru građana Crne Gore”, a polazeći od Zakona o državnoj upravi, član 74 u kome je organ uprave dužan da podnese Izvještaj o radu jednom godišnje i stanju u oblastima za koje je osnovan, prezentuju se kvantitativni i kvalitativni pokazatelji poslovanja za period 01.01.-31.12.2024. godine.

**Tabela 1**: Plan bruto naplate Poreske uprave za 2024.godinu

|  |  |  |
| --- | --- | --- |
| VRSTA PRIHODA | Ostvarena bruto naplata u 2023 | Plan bruto naplate u 2024 |
| 1. Porez na dobit pravnih lica | 152.620.711 | 164.651.056 |
| 2. Porez na dohodak građana | 170.634.852 | 184.994.831 |
| 3. Porez na dodatu vrijednost | 400.783.783 | 467.411.304 |
| 4. Koncesije | 59.934.467 | 68.562.114 |
| 5. Porez na promet nepokretnosti | 31.643.301 | 6.328.660 |
| 6. Ostali poreski prihodi | 22.632.858 | 22.632.858 |
| U K U P N O P O R E Z I | 838.249.973 | 914.580.823 |
| 7. Doprinosi za PIO | 530.946.080 | 562.183.576 |
| 8. Doprinosi za zdravstvo | 7.249.340 | 3.174.905 |
| 9. Doprinosi za nezaposlene | 37.628.197 | 37.357.069 |
| 10. Ostali doprinosi - fond rada | 4.818.467 | 4.993.170 |
| U K U P N O D O P R I N O S I | 580.642.084 | 607.708.720 |
| 11. Posebne takse | 11.359 | 9.996 |
| **PORESKI PRIHODI** | **1.418.903.416** | **1.522.299.539** |

Poreskoj upravi je Budžetom Crne Gore za 2024. godinu opredijeljen iznos od 10.459.565,47 eura. Za period od 01.01.2024.do 31.12.2024. godine sa pozicija Poreske uprave, opredijeljenih Budžetom Crne Gore za 2024. godinu, za izmirenje svih obaveza utrošen je iznos od 10.549.737,04 eura.

* ***USLUGE PORESKIM OBVEZNICIMA-transparentnost Poreske uprave***

Obaveza Poreske uprave je da ostvari što veći budžetski prihod i da kroz svoje nadležnosti uspostavi što bolju fiskalnu disciplinu. U tom smislu jedan od strateških ciljeva Poreske uprave je adekvatna edukacija i pružanje brze i kvalitetne usluge svim poreskim obveznicima i građanima.

Putem call-centra tokom 2024. godine dato je 4654 odgovora. Rezidentima je odgovoreno na 3728 pitanja, pri čemu se 2551 odgovora odnosilo na pravna lica, dok je fizičkim licima dato 1177 odgovora. Nerezidentima je dato 926 odgovora.

Tokom izvještajnog perioda najčešće postavljana pitanja za oblast PDV odnosila su se na početak primjene odredbi Zakona o porezu na dodatu vrijednost kojima se mijenja stopa po kojoj se oporezuje promet usluga usluživanja i pripremanja hrane i pića u ugostiteljskim objektima.

Kada je u pitanju oblast oporezivanja dohotka, poreski obveznici najčešće su se obraćali pitanjima vezanim za poreski tretman pojedinačnih vrsta primanja, kao što su naknade za članstvo u upravnim odborima i različitim komisijama, te poreski tretman prihoda po osnovu ugovora o djelu, poreski tretman dopunskog rada, kao i drugih primanja.

Takođe, poreski obveznici su se tokom izvještajnog perioda interesovali za izmjene poreskih propisa kroz program “Evropa sad 2”, momenat početka primjene istih, očekivane efekte na način obračuna zarada i slično.

Za potrebe sprovođenja projekta elektronske fiskalizacije organizovana je podrška poreskim obveznicima putem namjenske e-mail adrese za komunikaciju [Efiskalizacija@tax.gov.me](mailto:Efiskalizacija@tax.gov.me), kao jedne od aktivnosti predviđenih shodno Komunikativnom planu donijetom za promociju projekta elektronske fiskalizacije.

Kroz platformu “Budi odgovoran” tokom izvještajnog perioda evidentirano je 776 prijava nepravilnosti koje su procesuirane prema nadležnim filijalama za inspekcijski nadzor u područnim jedinicama.

Takođe, putem zvanične e-mail adrese Poreske uprave [poreskauprava@tax.gov.me](mailto:upravaprihoda@tax.gov.me) tokom izvještajnog perioda procesuirano je 1784 zahtjeva upućenih Upravi, a u vezi sa zahtjevima za tumačenje poreskih propisa, slobodan pristup informacijama i ostalim uslugama poreskim obveznicima.

Preuzete su i aktivnosti vezane za postupke javnih nabavki, imajući u vidu da je naručiocima u sistemu javnih nabavki omogućeno da, preko Elektronske platforme javnih nabavki (CEJN), izvrše provjeru ispunjenosti obaveznih uslova za učešće privrednih subjekata u postupcima javnih nabavki koji se odnose na izmirivanje obaveza po osnovu poreza i doprinosa. Po tom osnovu tokom 2024. godine procesuirano je 3536 CEJN postupaka, po kojima je upućeno 5874 zahtjeva za dostavu podataka, te poslato 5388 uvjerenja pristiglih od strane područnih jedinica.

U izvještajnom periodu realizovane su aktivnosti u okviru projekta “Edukacija učenika osnovnih i srednjih škola o porezima i poreskom sistemu Crne Gore”, organizovani su susreti sa đacima završnih razreda u više crnogorskih gradova.

U okviru priprema za ljetnju turističku sezonu u maju je realizovana edukativna kampanja “Poreski karavan”, koja se od 2016. godine organizuje u saradnji sa Unijom poslodavaca i Privrednom komorom, a tribine su organizovane u pet crnogorskih opština, i to: Bar, Budva, Herceg Novi, Žabljak i Plužine.

Takođe, izrađen je i Informator za ljetnju turističku sezonu u kojem su obuhvaćene najvažnije informacije za poreske obveznike - preduzetnike i fizička lica koja sezonski obavljaju djelatnost ili se bave izdavanjem smještaja u turističke svrhe.

* ***Registracija***

|  |
| --- |
| U toku analiziranog perioda 2024. godine po osnovu opšte registracije registrovano 9183 poreska obveznika od kojih je registrovano 884 preduzetnika, a pravnih lica 8299.  Po osnovu PDV registracije registrovano je 5463 poreska obveznika za PDV, od kojih je registrovano 214 preduzetnika i 5249 pravnih lica.  Takođe, u istom periodu ukupan broj poreskih obveznika kojima je prestala registracija je 4192 (3528 pravnih lica i 664 preduzetnika). Donešeno je i 79 rješenja o prestanku PDV registracije (25 rješenja za pravna lica i 54 rješenja za preduzetnike).  Na osnovu podnijetih zahtjeva izdato je 189 poreskih identifikacionih kartica osoblju konzulata i |
| međunarodnih organizacija koje imaju diplomatski status, a vezano za oslobađanja od plaćanja PDV-a, odnosno akcize.  U Centralnom registru privrednih subjekata za period od 01.01.-31.12.2024. registrovano je 31271 privrednih subjekata, od čega se 11579 odnosilo na promjene, a 5135 na prestanak registracije.  U posmatranom periodu registrovano je 22834 stvarnih vlasnika. |
|  |
|  |

* ***FINANSIJSKI POKAZATELJI – NAPLATA PORESKIH POTRAŽIVANJA***

Ostvarenje efikasne i efektivne naplate prihoda, kroz razvoj i primjenu odgovarajućih propisa, sistema i postupaka obračunavanja i naplate poreskog duga, kao i pripremanje za njihovo upravljanje u skladu sa zahtjevima EU, predstavlja jedan od prioriteta u radu Poreske uprave. Na taj način se značajno doprinosi uvećanju ukupnih budžetskih prihoda, uz primjenu snažnih mjera fiskalne politike.

Cjelokupne aktivnosti svih funkcionalnih cjelina Poreske uprave, usmjerene su na ostvarenje njene misije - efikasne naplate javnih prihoda uz jednostavan poreski postupak, pravilnu primjenu poreskih propisa, niske troškove naplate poreskih obaveza i dobru saradnju s poreskim obveznicima.

Ukupna bruto naplata poreza, doprinosa za obavezno socijalno osiguranje i drugih budžetskih prihoda, za period 01.01.-31.12. 2024. godine iznosi 1.607.704.020,63€.

Ukupna bruto naplata za period 01.01.-31.12. 2024. godine viša je za 188,7 miliona € u odnosu na isti period prošle godine, a u odnosu na PLAN za 2024.godinu viša je za 85,4 miliona €.

Index ukupne bruto naplate poreza i doprinosa za period 01.01.-31.12.2024.g. u odnosu na PLAN za 2024.godinu je 106%, a u odnosu na isti period prethodne godine je 13%.

**Tabela 2**: Pregled bruto naplate prihoda za period 01.01.-31.12.2024.godine

|  |  |  |
| --- | --- | --- |
| Plan  01.01.-31.12. 2024. | Ostvarena naplata  01.01.-31.12. 2023. | Ostvarena naplata  01.01.-31.12. 2024. |
| **1.522.299.539,22** | **1.418.961.332,92.** | **1.607.704.020,63** |

U strukturi poreskih prihoda za posmatrani period 2024. godine 1,6 milijarde €, pojedine vrste prihoda imaju sljedeće učešće:

* porezi učestvuju sa 63% u iznosu od 1 milijarde € (porez na dodatu vrijednost, porez na dobit pravnih lica, porez na dohodak fizičkih lica, porez na promet nepokretnosti, naknade (naknada za korišćenje šuma, naknada za korišćenje voda i dr.)), takse;
* doprinosi za obavezno socijalno osiguranje učestvuju sa 37%, u iznosu od 591 miliona € (za penzijsko i invalidsko osiguranje, osiguranje od nezaposlenosti).

Prema strukturi naplaćenih prihoda, ostvarena je naplata poreza na dodatu vrijednost sa iznosom od 479 miliona €, što je u odnosu na planirani iznos više za 12 miliona € (ili 3%) a u odnosu na prošlu godinu više za 79 miliona € (ili 20%).

Prihodi od poreza na dobit pravnih lica, za period 01.01.-31.12.2024. godine, ostvareni su u iznosu od 214 miliona € i u odnosu na isti period prethodne godine (koji je iznosio 152,6 miliona € ) veći su za 40% ili 62 miliona €. U odnosu na plan ovi prihodi su veći za 50 miliona € ili 30%.

Prihodi od poreza na dohodak građana iznose 217 miliona € i u odnosu na prethodnu godinu (koji su iznosili 171 miliona €) veći su za 27% ili 46 miliona €. U odnosu na plan, ovi prihodi su veći za 32 miliona € ili 17%.

U strukturi ostvarenih prihoda po ovom osnovu na:

* lična primanja se odnosi 162,7 miliona € (75%),
* samostalnu djelatnost 3,5 miliona € (1,6%),
* imovinu i imovinska prava 13 miliona € (6%),
* kapital i kapitalne dobitke 22,3 miliona € (10,3%) i
* porez na dohodak fizičkih lica po godišnjioj prijavi 15,5 miliona € (7%).

Naplata poreza na promet nepokretnosti iznosila je 15,8 miliona €, što je u odnosu na prošlu godinu manje za 16 miliona € ili 50%, dok je u odnosu na plan naplata povećana za 9 miliona € ili 149%.

Kod koncesionih naknada naplaćeno je 65 miliona € i to je više za 5,3 miliona € (ili 9%) u odnosu na prošlu godiinu, a manje za 3,2 miliona € (ili 5%) u odnosu na planirani iznos.

Naplata doprinosa za period od 01.01.-31.12.2024. godine iznosi 591 miliona € što je za 10 miliona € (ili 2%) više od naplate u istom periodu prošle godine. U odnosu na planirani prihod za posmatrani period 2024. godine naplata doprinosa je bila niža za 17 miliona €, ili za 3%.

**Tabela 3:** Pregled ostvarenja bruto naplate za period 01.01- 31.12.2024.g. u odnosu na uporedni period 2023.g

|  |  |  |  |  |
| --- | --- | --- | --- | --- |
| Vrsta poreza | Ostvarena naplata | Ostvarena naplata | Stopa rasta | Učešće u ukupnim |
|  | 01-01.-31.12.23 | 01-01.-31.12.24 | poreskim prihodima |
| 1 | 2 | 3 | 4=3/2\*100 | 5 |
| 1. Porez na dobit pravnih lica | 152.621.034,64 | 214.278.061,98 | 40,40 | 13,33 |
| 2. Porez na dohodak građana | 170.634.852,18 | 217.097.519,24 | 27,23 | 13,50 |
| 3. Porez na dodatu vrijednost | 400.816.341,13 | 479.453.312,71 | 19,62 | 29,82 |
| 4. Koncesije | 59.953.738,99 | 65.317.719,97 | 8,95 | 4,06 |
| 5. Porez na promet nepokretnosti | 31.643.944,10 | 15.778.776,83 | -50,14 | 0,98 |
| 6. Ostali prihodi | 22.644.858,38 | 25.060.248,54 | 10,67 | 1,56 |
| **U K U P N O**  **P O R E Z I** | 838.314.769,42 | 1.016.985.639,27 | 21,31 | 63,26 |
| 7. Prihodi fonda PIO | 530.950.354,36 | 538.330.463,28 | 1,39 | 33,48 |
| 8. Prihodi fonda za zdrav.osig. | 7.249.545,25 | 5.669.698,31 | -21,79 | 0,35 |
| 9. Prihodi zavoda za zapošlj. Crne Gore | 37.628.197,00 | 41.394.307,98 | 10,01 | 2,57 |
| 10. Prihodi fonda rada | 4.818.466,89 | 5.323.911,79 | 10,49 | 0,33 |
| **U K U P N O**  **D O P R I N O S I** | 580.646.563,50 | 590.718.381,36 | 1,73 | 36,74 |
| **SVE UKUPNO (porezi+doprinosi)** | 1.418.961.332,92 | 1.607.704.020,63 | 13,30 | 100,00 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Veliki poreski obveznici u izvještajnom periodu od 01.01.-31.12.2024. godine učestvuju u ukupnoj naplati javnih prihoda na nivou PU cca 37%.  **Tabela 4**: Bruto naplata VPO po vrsti poreza za period 01.01.- 31.12.2024.godine sa uporednim periodima iz istog perioda prethodne godine   |  |  |  |  |  |  |  | | --- | --- | --- | --- | --- | --- | --- | | VRSTA POREZA | NAPLATA ZA VPO ZA I-XII/ 2023(268) | OSTVARENJE NAPLATE KOD VPO za I-XII/ 2024 (270) | Apsolutni iznos I-XII(2024-2023) | INDEX I-XII(2024/2023) | UČEŠĆE VPO U UKUPNOJ NAPLATI UPRAVE PRIHODA  I-XII / 2023 |  | | PDV | 178.190.372 | 191.629.081 | 10.560.948 | 107,54 | 39,97% |  | | IOPPD | 205.851.466 | 222.361.568 | 16.510.102 | 108,02 | 27,53% |  | | P/DOBIT | 83.278.798 | 125.626.669 | 41.037.003 | 150,85 | 58,63% |  | | OSTALO | 38.044.998 | 52.316.114 | 14.271.116 | 137,51 | 49,28% |  | | **UKUPNO** | 505.365.634 | 591.182.214 | 74.263.112 | 116,98 | 36,77% | |  |  |

Iz gore navedenih podataka, evidentan je porast ukupne naplate VPO za period 01.01.-31.12. 2024.godine u odnosu na isti period 2023.godine za cca 17%.

Ukupno poresko potraživanje za 27 VPO (koji su u reprogramu) iznosilo je 23.082.999,01€. Kod šest VPO je obaveza po reprogramu izmirena u cjelosti na iznos ukupnog reprogramiranog iznosa od 1.659.513,77€.

U periodu od 01.01.-31.12.2024. godine, po dostavljenim rješenjima o otvorenim stečajnim postupcima od strane Privrednog suda gdje je stečajni postupak pokrenuo sam poreski obveznik ili neko drugo lice, podnešeno je 328 prijava potraživanja po osnovu potraživanja od strane Poreske uprave u ukupnom iznosu od 19.399.537,75€.

* ***Poreski dug***

U cilju efikasnijeg praćenja kretanja poreskog duga i preduzimanja mjera u pravcu smanjenja istog, u kontinuitetu se radi izvještaj o stanju i kretanju duga, Zadnji izvještaj je odrađen sa presjekom na 31.12.2024. godine. Analiza obuhvata i odvajanje strukture duga po poreskim oblicima. Ukupan procijenjeni dug iznosi 664.943.521,12€ , od čega je osnovni dug u iznosu od 402.986.284,13€, a kamata je 261.957.236,99€.

**Tabela 5:** Izvještaj o kretanju stanja duga sa presjekom na dan 31.12.2024.godine

|  |  |  |  |
| --- | --- | --- | --- |
| **Vrste prihoda** | **Ukupan dug** | **Osnovni dug** | **Kamata** |
| Koncesije | 8.187.041,84 | 5.085.911,38 | 3.101.130,46 |
| Ostalo | 6.236.668,85 | 4.675.613,54 | 1.561.055,31 |
| Porez na dobit | 88.411.779,41 | 55.522.747,78 | 32.889.031,63 |
| Porez na dodatu vrijednost PDV | 132.673.145,16 | 85.047.210,07 | 47.625.935,09 |
| Porez na promet nepokretnosti | 57.056.953,84 | 27.113.357,12 | 29.943.596,72 |
| Porezi i doprinosi na dohodak fizičkih lica | 372.377.932,02 | 225.541.444,24 | 146.836.487,78 |
| **Ukupno** | **664.943.521,12** | **402.986.284,13** | **261.957.236,99** |

U periodu od 01.01.-31.12.2024. godine donešeno je 520 rješenja o uspostavljanju hipoteka-zaloga radi obezbjeđenja poreskog duga u ukupnom iznosu od 10.267.435,92 € i to osnovnog duga u iznosu od 7.547.553,83 eura i kamate u iznosu od 2.719.882 eura €.

**Tabela 6:** Uspostavljene mjere prinudne naplate hipoteke-zaloge na imovini poreskih dužnika



U periodu od 01.01.2024 - 31.12.2024. godine odrađen je 2.383 povraćaj i preusmjer po specifikacijama.

Za period 01.01.2024-31.12.2024.godine iznos povraćaja novčanih sredstava poreskim obveznicima iznosi 101.737.282,55 €, od čega se samo na PDV odnosi 97.858.183,48 € ili 96%.

Nakon umanjenja bruto naplate, za iznose povraćaja i preusmjera, dobija se ostvarena NETO naplata za posmatrani period 2024. godine u iznosu od 1.505.966.738,08 € .

* ***PORESKA INSPEKCIJA***

U izvještajnom periodu u Poreskoj upravi radilo se na:

* kontroli na suzbijanju sive ekonomije;
* kontroli tačnosti prijavljivanja, obračunavanja i plaćanja poreskih obaveza;
* kontroli legalnosti zapošljavanja radne snage, kao i tačnosti obračunavanja i plaćanja poreza na dohodak fizičkih lica i doprinosa za obavezno socijalno osiguranje;
* kontroli tačnosti vođenja poslovne evidencije;
* provjeri osnovanosti zahtjeva za povraćaj poreza na dodatu vrijednost;
* provjeri opšte poreske registracije, evidentiranja prometa, uplate pazara, blagovremenosti i pravilnosti podnošenja PDV prijava, provjera prijavljivanja zaposlenih lica i predaja IOPPD obrazaca, plaćanje svih poreza i drugih dažbina;
* kontrola poreskih obveznika koji obavljaju sezonsku djelatnost.

U periodu 01.01.-31.12.2024.godine, poreski inspektori su izvršili 5.273 kontrolu (639 - potpunih i 4.634 - djelimičnih kontrola).

**Tabela 7**: Broj kontrola za period 01.01.-31.12.2024.godine

|  |  |
| --- | --- |
| **OPIS** | **BROJ KONTROLA** |
| **Broj potpunih kontrola** | **639** |
| Broj djelimičnih kontrola (po zahtjevima za povraćaj, obrač.poreza i doprinosa...) | 384 |
| Broj djelimičnih kontrola (opšta poreska registracija, evidentiranje prometa, uplate pazara..) | 4.250 |
| **Ukupan broj djelimičnih kontrola** | **4.634** |
| **UKUPAN BROJ IZVRŠENIH KONTROLA** | **5.273** |

U postupku inspekcijskog nadzora u periodu od 01.01.-31.12.2024. godine utvrđene su korekcije po poreskim oblicima u ukupnom iznosu od 64.438.853,56€. Finansijski efekti po osnovu utvrđenih korekcija iznose 11.462.121,74€, od čega je u postupku inspekcijskog nadzora naplaćeno 3.371.679,73€, dok su korekcije koje se odnose na smanjenje gubitka utvrđene u iznosu od 2.636.127,86€.

**Tabela 8**: Utvrđene korekcije za period 01.01.-31.12.2024.godine

|  |  |
| --- | --- |
| **Poreski oblici** | **Utvrđene korekcije** |
| PDV | **57.337.989,61** |
| Porez na dobit | **2.555.721,59** |
| Porez na dohodak/doprinosi | **3.281.079,82** |
| Ostalo | **1.264.066,22** |
| **UKUPNO** | **64.438.853,56** |

U izvještajnom periodu, izvršene su 367 kontrole poreskih obveznika po podnešenim zahtjevima za povraćaj PDV kredita (351 potpunih i 16 djelimičnih kontrola), u ukupnom iznosu od 46.019.566,59€.

U postupku inspekcijskog nadzora utvrđena je korekcija PDV kredita u ukupnom iznosu od 8.575.363,11€, dok je osnovanost PDV kredita utvrđena u iznosu od 37.444.203,48€. Učešće neosnovanog PDV kredita u ukupno traženom PDV kreditu iznosi 18,63%.

U Odsjeku za praćenje sprovođenja upravnog i prekršajnog postupka se sa posebnom pažnjom vodi evidencija kontrolnih markica koja je detaljnije predstavljena u tabelarnom prikazu.

**Tabela 9**: Izvještaj o iskorišćenim/poništenim kontrolnim markicama CRBC za period 01.01.-30.11.2024. godine

|  |  |
| --- | --- |
| **Izvještaj o iskorišćenim/vraćenim kontrolnim markicama CRBC**  **za period 01.01.-30.11.2024. godine** | |
| Ukupan broj iskorišćenih kontrolnih markica | 201 |
| Ukupan iznos iskorišćenih kontrolnih markica | 2.518.999,46 € |
| Ukupan broj vraćenih kontrolnih markica DOO „CRBC“ (broj) | 1900 |

**Tabela 10**: Izvještaj o iskorišćenim/poništenim kontrolnim markicama HOTELI za period 01.01.-30.11.2024. godine

|  |  |
| --- | --- |
| **Iskorišćene/poništene kontrolne markice - HOTELI**  **za period 01.01.-30.11.2024. godine** | |
| Ukupan broj iskorišćenih kontrolnih markica | 779 |
| Ukupan iznos iskorišćenih kontrolnih markica | 32.976.194,47€ |
| Ukupan broj poništenih kontrolnih markica DOO „Montenegro Luxury Hotels and resorts“ AD, „Zeta film“, DOO „Otrant Star“, broj (iznos) | 60(3.238.995,62) |
| Ukupan broj vraćenih neiskorišćenih kontrolnih markica DOO „Zeta film“ (broj) | 208 |

**Tabela 11:** Izdate kontrolne markice - HOTELI za period 01.01.-31.12.2024.godine

|  |  |  |
| --- | --- | --- |
| **Rb.** | **Naziv** | **Kom.** |
| 1. | DOO "MONTENEGRO LUXURY HOTELS AND RESORTS" | 400 |
| 2. | DOO „BRIV HOSPITALITY“ | 500 |
| **Ukupno izdato 900 kontrolnih markica** | | |

U izvještajnom periodu evidentirano je:

* 1280 potvrda za projekte koji se finansiraju iz sredstava EU u okviru indirektnog, podijeljenog upravljanja, kao i u skladu sa međunarodnim sporazumom izdate od strane nadležnih državnih organa zaduženih za implementaciju projekta;
* 978 potvrda za oslobađanje od plaćanja pdv-a za projekte koji se finansiraju iz sredstava EU u okviru direktnog upravljanja, odnosno za projekte koji se finansiraju od strane međunarodnih organizacija izdate od strane Poreske uprave, i to kako je navedeno u tabeli.

**Tabela 12**: Izvještaj o primljenim potvrdama za oslobađanje od plaćanja PDV-a za period 01.01.-31.12.2024. godine

|  |  |  |  |  |
| --- | --- | --- | --- | --- |
| **Primljene potvrde - IPA i donacije** | | | | |
|  | **Br. izd. potvrda** | **Iznos bez PDV-a** | **PDV** | **Ukupan iznos €** |
| **IPA** | 1167 | 36.697.971,77 € | 7.481.969,16 € | 44.179.940,93 € |
| **Međunarodni sporazumi** | 113 | 10.105.109,34 € | 394.211,86 € | 10.499.321,20 € |
| **Direktno finansiranje od strane DEU i dr. međ. org.** | 978 | 1.382.269,91 € | 262.284,49 € | 1.644.554,40 € |

* ***Integritet i etika***

Kako je Plan unutrašnjih kontrola za 2024.godinu, usljed objektivnih okolnosti, usvojen  tek u martu 2024. godine, za period od 01.01.- 31.12.2024. godine  odrađeno je ukupno  27 redovnih kontrola i 8 vanrednih  kontrola.

* ***Razvoj ljudskih resursa***

U Odsjeku za obuke i praćenje stručnog usavršavanja, tokom izvještajnog perioda realizovane su sljedeće aktivnosti:

* Analiza popunjenosti radnih mjesta i usklađivanje potreba za prijemom novih lica u radni odnos u skladu s raspoloživim finansijskim sredstvima – kontinuirana aktivnost.
* Analiza odliva kadrova – u izvještajnom periodu je bilo 37 prestanaka radnog odnosa po različitim osnovima.
* Praćenje ralizacije postupka zapošljavanja za popunu radnih mjesta na osnovu internih i javnih oglasa i javnog konkursa u skladu sa Kadrovskim planom Poreske uprave za 2024. godinu. U izvještajnom periodu sprovedene su aktivnosti u vezi oglašavanja, te je sa tim u vezi, pokrenut postupak za popunu 149 radnih mjesta
* Ugovori o djelu – u izvještajnom periodu zaključena su 67 ugovora o djelu.
* Ugovori o pružanju konsultantskih usuga - u izvještajnom periodu zaključeno je 7 ugovora o pružanju konsultanstkih usluga.
* Donošenje akata iz radnih odnosa – u izvještajnom periodu donešena su rješenja i druga akta po zahtjevu službenika/ca kao i po službenoj dužnosti.
* Postupak po žalbama,tužbama,predlozima za mirno rješavanje radnih sporova predlozima za medijaciju službenika/ca, prikupljanje potrebne dokumentacije i dostavljanje iste, dostavljanje žalbe u originalu, te potrebnog izjašnjenja Komisiji za žalbe Vlade Crne Gore. U izvještajnom periodu dato je 14 odgovora na tužbu Osnovnom sudu. Agenciji za mirno rješavanje radnih sporova dato je 9 izjašnjenja sa pratećom dokaznom dokumentacijom. Dato je i 6 izjašnjenja u vezi predloga za medijaciju shodno dopisima Centra za alternativno rješavanje radnih sporova i 15 izjašnjenja Zaštitniku imovinsko-pravnih interesa Crne Gore, po različitim pravnim osnovima
* Postupci pred Disciplinskom komisijom – U izvještajnom periodu bila su tri postupka pred Disciplinskom komisijom, od kojih je jedan postupak okončan.
* ***Aktivnosti u vezi sa međunarodnom saradnjom***

Nastavljena je razmjena informacija o izbjegavanju dvostrukog oporezivanja, shodno zaključenim sporazumima. Takođe, tokom izvještajnog perioda su sprovođene sve redovne aktivnosti shodno obavezama koje proističu iz članstva u relevantnim međunarodnim institucijama.

.

* ***Aktivnosti na projektu » Reforma poreske administracije«***

U okviru projekta ,,Reforma Poreske administracije" (finasiran kreditom Svjetske banke), a koji podrazumijeva uvođenje IRMS (Integrisanog informacionog sistema) kao i modernizaciju poslovnih procesa u skladu sa važećim trendovima digitalizacije usluga poreskim obveznicima u izvještajnom periodu dokumentacija koja se odnosi na izradu konceptualnog dizajna je usaglašena unutar Tima za implementaciju IRMS-a. Dogovorena je fazna implementacija svih modula projekta. Takođe, nastavljen je rad na razvoju modula za registraciju, prvog modula u faznoj implementaciji, kao i započeta testna migracija podataka za isti modul, a za čije potrebe su organizovane radionice sa korisnicima unutar Poreske uprave. Dobavljač je sa timom Poreske upave bio angažovan u dijelu analize podataka koji se odnose na oblast registracije, koji se trebaju migrirati u novi IT sistem.

Do sada je pripremljena dokumentacija koja se odnosi na Konceptualni dizajn, Arhitekturu IRMS sistema, Plana migracije, i postavljeno je testno i razvojno okruženje. U pogledu funkcionalnosti budućeg sistema, u toku je izrada funkcionalnosti modula za registraciju, kao i sagledavanja modaliteta za migraciju registracionih podataka.

Takođe, u pogledu budućeg nesmetanog funkcionisanja novog IRMS sistema, završen je tenderski postupak za izbor dobavljača, koji će isporučiti neophodnu specificiranu opremu.

* ***Informacioni sistem***

Svakodnevno se vrši monitoring mrežne, serverske, storage infrastrukture, Data centra.

Održavanje aplikativnog sofware-a EFI sistema i hardverskih komponenti sa sistemskim software-om:

* prijavljene i/ili riješene incidente;
* dostupnost aplikacije;
* preventivne radnje;
* aktivnosti adaptivnog održavanja;

Elektronska fiskalizacija prometa kroz elektronsku razmjenu podataka vrši unapređenje razvoja digitalnog društva u cjelini. Promjena u načinu evidencije prometa ove vrste pokreće nove modele poslovanja i podstiče elektronsko poslovanje. Posebno su promjene evidentne u bezgotovinskom plaćanju.

Benefiti koje donosi primjena elektronske fiskalizacije su smanjenje neformalne ekonomije i nelojalne konkurencije, bolja naplata prihoda, podizanje svijesti građana o važnosti uzimanja računa i povećanje poreske discipline.

**Tabela 13:** Izvještaj o registracionim podacima iz Registra obveznika fiskalizacije (ROF) i Registra softvera, proizvođača i održavaoca softvera (RSPOS) zaključno sa 31.12.2024.godine

|  |  |  |  |  |  |  |
| --- | --- | --- | --- | --- | --- | --- |
| Broj reg. obveznika fiskalizacije | Broj poslovnih jedinica | Broj važećih ENU uređaja | Broj operatera | Broj proizvođača softvera | Broj održavaoca softvera | Broj softvera za fiskalizaciju |
| 43.166 | 56.327 | 68.766 | 88.233 | 374 | 678 | 392 |

**Tabela 14:** Statistika prometa za period 01.01.2024.-31.12.2024. godine

|  |  |  |  |  |
| --- | --- | --- | --- | --- |
| Način plaćanja | Broj računa | Iznos PDV-a | Iznos bez PDV-a | Iznos s PDV-om |
| Bezgotovinsko plaćanje | 40.542.822 | 1.649.412.689,41 | 11.848.660.467,99 | 13.498.073.157,40 |
| Gotovinsko plaćanje | 407.432.895 | 755.642.092,16 | 4.377.516.656,13 | 5.133.158.748,29 |
| **Ukupno** | **447.975.717** | **2.405.054.781,57** | **16.226.177.124,12** | **18.631.231.905,69** |

U prilog tome da su prednosti i značaj elektronskog poslovanja razumjeli poreski obveznici pokazuje i stepen poreskih prijava koje su podnijete elektronskim putem.

**Tabela 15:** Statistika podnijetih elektronskih prijava za period od 01.01.-31.12.2024.godine

|  |  |  |  |
| --- | --- | --- | --- |
| Elektronske prijave | Ukupan broj podnijetih prijava | Broj prijava podnijetih elektronskim putem | % prijava podnijetih elektronskim putem |
| PDV | 324.313 | 323.286 | 99,68 |
| PD prijava | 41.817 | 41.613 | 99,51 |
| Finansijski iskazi | 38.783 | 38.783 | 100,00 |
| IOPPD | 531.625 | 530.668 | 99,82 |
| GPPFL | 11.842 | 2.642 | 22,31 |
| IOPPO | 520 | 494 | 95 |
| Revizorski izvještaji | 318 | 318 | 100,00 |
| IPPO-Z | 195 | 195 | 100,00 |

* ***Zaključak***

Izvještaj o radu Poreske uprave za period 01.01.-31.12.2024.godine predstavlja srž najvažnijih aktivnosti u okviru njene nadležnosti.

U analiziranom periodu Poreska uprava je:

* postala samostalan organ,
* donijela i usvojila Plan naplate bruto prihoda za 2024.godinu
* usvojila Poslovnu strategiju za period 2024-2028. kao krovni strateški dokument
* usvojila Programe za unapređenje poštovanja poreskih obaveza za 2024.godinu, gdje su detaljno razvijene strategije ublažavanja identifikovanih rizika i povećanja poštovanja poreskih propisa
* nastavila sa sprovođenjem projekta Reforma poreske administracije
* u okviru priprema za ljetnju turističku sezonu realizovala edukativnu kampanju “Poreski karavan
* izradila Informator za ljetnju turističku sezonu
* realizovala konsultantske misije MMF-a
* ostvarila i premašila Plan naplate prihoda koje administrira,
* nastavila kampanju borbe protiv sive ekonomije

Sumirajući rezultate poslovanja za 2024.godine, evidentno je da je Poreska uprava nastavila realizaciju programskih zadataka i da spremna stremi ka ostvarivanju još boljih poslovnih rezultata.

Sava Laketić

v.d. direktor

Obradila: Aleksandra Škara, samostalna savjetnica I

Saglasna: Dušanka Vujisić, načelnica